
	Argumentai : Valstybės nefinansuojamoje vietoje studijuojantis asmuo turi būti motyvuojamas geriau mokytis, kad galėtų užimti valstybės finansuojamą vietą. Galimybė geriau besimokančiam asmeniui pereiti į valstybės finansuojamą vietą turėtų būti sudaroma kasmet.

Pasiūlymas: „7. Asmuo, kurio pirmosios pakopos ar vientisosios studijos yra valstybės finansuojamos, po pirmųjų dvejų studijų metų, o ištęstinių studijų atveju – pabaigus pusę studijų programos ir kiekvienų vėlesnių studijų metų, netenka valstybės finansavimo studijoms, jei atitinkamo laikotarpio jo studijų rezultatų vidurkis yra daugiau kaip 20 procentinių punktų mažesnis nei aukštosios mokyklos atitinkamos studijų programos ir formos to paties kurso studijuojančiųjų atitinkamo laikotarpio studijų rezultatų vidurkis. Valstybės finansavimo netekęs asmuo už studijas turi mokėti aukštosios mokyklos nustatytą studijų kainą. Jo vietą užima geriausiai valstybės nefinansuojamoje vietoje besimokantis asmuo.“

